AlexejDobrolubov/national_council_slovak_2010 huggingface dataset:
43. schôdza NR SR - 13.deň - A. dopoludnia
Dátum: 2025-12-11
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

48. Ďakujem, pani poslankyňa Bihariová, za vaše vystúpenie. To, čo sa tu udialo dnes na ústavnoprávnom výbore, to je, to je naozaj obrovský hnus. To je zopakovanie situácie spred dvoch rokov, kedy pred Vianocami tu prišli s hanebnou novelou trestných zákonov, a teraz to opakujú, odpornejšie je to v tom prípade, že máme dnes s najväčšou pravdepodobnosťou posledný rokovací deň a k tomuto bodu máme vyčlenených necelých šesť hodín pre opozíciu a pán Gašpar tu doniesol pozmeňovák, ktorý je taký zákerný, ktorému nerozumejú ani ľudia, ktorí ho podpisovali, napríklad pán Eliáš z HLAS-u, inak by sa neodpísal pod zavedenie trestného činu marenie volebnej kampane , pretože práve ich prezident v spolupráci s Andrejom Babišom, v spolupráci s maďarskou televíziou, ten ovplyvňoval volebnú kampaň v spojení s cudzou mocou. Vlastní poslanci HLAS-u si píšu pozmeňovák voči svojmu prezidentu, to je signál toho, že ani sami nerozumejú, čo tam majú napísané. Takto Tibor Gašpar zneužil aj vlastných. Ale to, čo je najväčšia odpornosť, je naozaj novela Trestného poriadku, ten § 119, kedy súd nesmie v konaní použiť dôkaz od osoby, ktorá v akomkoľvek inom trestnom konaní buď nehovorila pravdu, alebo nepovedala všetko, pritom je jasne napísané, že obvinený alebo obžalovaný nemusí v trestnom konaní vypovedať, môže mlčať . Akonáhle bude mlčať podľa tohto, fajn, nevypovedal o závažných skutočnostiach, takže akékoľvek dôkazy v iných konaniach, skrátka súd to nebude môcť akceptovať. Toto je naozaj niečo strašidelné.
43. schôdza NR SR - 12.deň - B. popoludní
Dátum: 2025-12-10
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

6. Ďakujem pekne, pán Vančo, za vaše vystúpenie. Naozaj je pravdou, že od budúceho roka sa prejaví tretia vlna konsolidácie, a to ešte len ľudia pocítia. Takže je najvyšší čas, že vláda s tým niečo robí. Ale tento návrh zákona je skutočne nevyužitá príležitosť. Bývalo zvykom, že keď jednotlivé rezorty otvárajú nejaký zákon, tak je to pre zainteresované subjekty takým malým sviatkom, pretože popri riešení nejakého urgentného problému zvykli vylepšovať veci z aplikačnej praxe. No ale tuto minister Susko ponúka ešte bonus a síce, že je to skrátené legislatívne konanie a výsledok - nič. Generálna prokurátorka nám pred niekoľkými týždňami nás výslovne informovala, že máme obrovský problém s podvodmi, že sme mekkou podvodov v Európskej únii, že tretina veľkých podvodov má nejakú spojitosť so Slovenskou republikou. No a vidíte v tomto návrhu zákona nejakú úpravu trestného činu podvodov alebo zníženie výšky škody pri spôsobených podvodoch? Absolútne nič. Na popud premiéra tu vládna koalícia veľmi neochotne rieši drobné krádeže, ale podvody, korupciu absolútne nič. A spomeniem aj to, že v rámci restoratívnej justície, ako radi apelujú na to, aby sa ukladali alternatívne tresty, tak mi prosím, pán minister, vysvetlite, aký význam má ukladanie alternatívnych trestov domáceho väzenia pre nejakého korupčníka alebo podvodníka. Veď on má nerušené miesto doma na to, aby mohol vymýšľať ďalšie podvody a aby aj naďalej mohol páchať korupčnú trestnú činnosť.
43. schôdza NR SR - 12.deň - A. dopoludnia
Dátum: 2025-12-10
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

91. Pani poslankyňa Plaváková, ďakujem veľmi pekne za vaše vystúpenie. Naozaj nikto z nás, čo tu sedíme, nepochybuje, že strana SMER je dlhodobo lídrom v šírení nenávisti. Ale čísla zo štatistiky, ktoré ste uviedli, sú naozaj alarmujúce. Je niečo neskutočné, akým spôsobom dokáže jedna strana produkovať fakticky pätinu nenávistného obsahu na slovenských sociálnych sieťach.
43. schôdza NR SR - 12.deň - A. dopoludnia
Dátum: 2025-12-10
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

79. Pani poslankyňa Števulová, spomínali ste, ako sa ľudia boja. A ja na to nadviažem, lebo tu vidieť to pokrytectvo vládnej koalície. Keď sa boja bežní ľudia, musia ich byť tisícky a musí to trvať dva roky, aby sa vláda nejakým spôsobom spamätala. Akonáhle sa bojí člen vlády, okamžite v zrýchlenom konaní mu zrušia celú inštitúciu, z ktorej má strach. Takto dopadol včera Úrad na ochranu oznamovateľov protispoločenskej činnosti a tak hneď po voľbách na to doplatila NAKA a Úrad špeciálnej prokuratúry. Stačilo, že dve desiatky ministrov a ich kamarátov mali strach z týchto inštitúcií. Bezodkladne boli zrušené. Takže tu je to najväčšie pokrytectvo, že ľudí nechávajú v tom strachu celé mesiace a nechávajú, nech sa ten problém nabaľuje, nech sú ich naozaj že desaťtisíce, tak po dvoch rokoch im nejakú kostičku hodíme, ale akonáhle má strach minister, obratom sa ruší celá inštitúcia, ktorá danému ministrovi naháňa strach.
43. schôdza NR SR - 12.deň - A. dopoludnia
Dátum: 2025-12-10
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

71. Ďakujem veľmi pekne, kolegovia, za všetky faktické poznámky. Je to naozaj tak, pán Susko svojou nečinnosťou vlastne prispel aj k zvýšeniu nedôvery v Policajný zbor, pretože mnohí obchodníci aj ľudia, ktorí nahlásia krádež, mnohí policajti sa ich najprv spýtajú, čo im zmizlo, akonáhle zistia, že je to pod 700 eur, povedia, nie je to trestný čin a my s tým nič nemáme, ani to neriešia. Čiže to v mnohých prípadoch takisto znižuje dôveru občanov v políciu. Je smutné, že pán minister bol toľké mesiace hluchý voči všetkým tým obyvateľom, obchodníkom, starostom a primátorom a spamätal sa až vtedy, keď mu to v zásade prikázal alebo naznačil sám premiér. Hanba.
43. schôdza NR SR - 11.deň - B. popoludní
Dátum: 2025-12-09
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

172. Pán minister, vraveli ste, že anomáliou Slovenska je nárast agresivity, ale že táto Trestná novela za to nemôže. Tak dovoľte, aby som vám to vysvetlil. Anomáliou Slovenska je táto vládna koalícia a za nárast agresivity môže hanebná novela trestných kódexov. Je to z toho dôvodu, že štáty dám, štát dal úplne jasno, úplne jasne najavo, že drobné krádeže sú mu fakticky ukradnuté a že ich nemieni riešiť v trestnom konaní a to ani v prípade, že sa opakujú. Obchodníkov ste postavili do pozície, že ak im na ich majetku záleží, tak si ho majú brániť sami. A to mnohí obchodníci aj robili. A presne vtedy, v tých situáciách, keď si obchodníci svoj majetok bránili, vtedy dochádzalo k agresivite zlodejov. Pretože ak si zlodej povie, že štátu drobná agresivita nevadí, tak sa nenechá odradiť spupnosťou nejakého obchodníka.
43. schôdza NR SR - 11.deň - B. popoludní
Dátum: 2025-12-09
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

145. Vážení občania, táto vládna koalícia sa po desiatich dňoch akoby mimochodom horko-ťažko vracia k vášmu zbožnému želaniu, ktoré vyslovujete už vyše jeden a pol roka, a síce, aby riešila neúnosnú situáciu s drobnou kriminalitou. Tú odovzdanosť a letargiu koaličných poslancov vám naozaj neprajem vidieť, to je akoby boli na kare. Namiesto toho, aby bojovali za vás, sa naozaj javí, že im je viac ľúto tých zlodejov, ktorých budú musieť po troch krádežiach posielať za mreže. A vo svetle odôvodnenia skráteného legislatívneho konania vás chcem aj upozorniť, pretože táto vládna koalícia obviňuje zo spôsobenia problému každého, kto na neho upozorňuje. Čiže ak, vážení občania, budete upozorňovať na chaotickú energopomoc, je možné, že práve vy budete zodpovední za to, že tá energopomoc nefunguje, lebo toto je logika tejto vládnej koalície. A na margo rád pána podpredsedu Tibora Gašpara, že si máte svoj majetok zamykať a poisťovať, tak len upozorňujem, že po jednej z vĺn konsolidácii nám táto vládna koalícia zdražela poistky, takže ešte aj na tom, že niekto je zodpovedný a že si chráni svoj majetok, respektíve že sa drží odporúčaní pána Gašpara, tak ešte aj z tohto bude profitovať hlavne štát. (Potlesk.)
43. schôdza NR SR - 11.deň - B. popoludní
Dátum: 2025-12-09
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

104. Vládna koalícia si dnes schválila vraj lepšiu ochranu obetí. Tak, pán minister, vysvetlite tým ľuďom okradnutým a tým okradnutým obchodníkom, že nárok na tú vašu fantastickú ochranu obetí trestných činov, nebudú mať nárok. Na nárok na ochranu budú mať nárok až vtedy, keď ich ten istý páchateľ v priebehu roka vykradne trikrát. Až po tej tretej krádeži budú mať nárok na vašu božskú ochranu. A dobre bolo spomenúť aj to, ako to predo mnou už spomínali, že akonáhle sa kriminálne skupiny dozvedia, že v nejakej krajine sa mení alebo uvoľňuje trestná politika, tak tie kriminálne živly sa tomu prispôsobia. Prečo sme mekkou daňových podvodov v Európskej únii? Generálna prokurátorka Európskej únie nás na to prišla osobne upozorniť, že tretina veľkých podvodov spáchaných v EÚ má nejakú spojitosť so Slovenskom. No presne preto, lebo sa tu na to vytvorili podmienky. A to isté platí aj o tejto drobnej kriminalite. A vo vašom, vo vašom odôvodnení hovoríte, že za nárast krádeží nemôže zmena legislatívy, ale nejaká kampaň. Tak sa pýtam, že vy ani neveríte, že po tejto novele počet krádeží klesne? Ak zmena zákona nemá vplyv na počet krádeží. Akú máte potom vy pripravenú kampaň na to, aby sa tu toľko nekradlo? Naozaj aby sa ľudia teraz báli aj kritizovať energopomoc, pretože ich obviníte z toho, že ak nedostanú energopomoc, tak je to kvôli tomu, že na ňu kydali, že sa na ňu sťažovali, tak to bude dôvod toho, že nezískajú energopomoc.
43. schôdza NR SR - 11.deň - B. popoludní
Dátum: 2025-12-09
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

60. Ďakujem, Roman, za tvoje vystúpenie. Veľmi správne si popísal tento skutkový stav a hovoril si, že vláda ho spôsobila pred dvoma rokmi, teraz to ide opravovať. No kiežby to bola pravda, že to idú naozaj opravovať, ale ešte aj tá oprava je taká, ako by som to povedal, na taký zlodejský spôsob. Kým v minulosti, pred dvoma rokmi sme tu mali pravidlo jedna a dosť, to znamená, že keď niekto ukradol v priebehu jedného roka, druhá krádež v tom istom roku bola považovaná za trestný čin, teraz dve krádeže sú považované za priestupok a až tretia krádež v priebehu roka bude považovaná za trestný čin. Čiže aj tá oprava je znova len polovičatá. Pred chvíľou sa tu minister Kamenický dušoval, ako chce bojovať proti daňovým únikom, tak prečo mu pán Susko nepomáha? Toto je vynikajúca príležitosť, ako priložiť ruku k dielu a znížiť výšku škody pri daňových trestných činoch. Ale nie, premárnená príležitosť, verím, že to ešte napravíte. Ale čo je naozaj odporné, že vy v tom odôvodnení skráteného legislatívneho konania robíte z obetí strojcov tohto súčasného stavu, že tu máme takú obrovskú kriminalitu, lebo obchodníci sú tí, ktorí upozorňovali, že tu bude nárast krádeží, mesiace upozorňujú na to, že naozaj sa to deje, sú obeťami krádeží, ale keď ich obavy tlmočia opoziční poslanci a médiá, tak z nich robíte vinníkov. Tak naozaj že vy z tých obchodníkov, z tých obetí robíte, robíte strojcov tohto stavu. No a tou hanebnou novelou vy ste zničili nielen dôveru ľudí v štát, ale aj v policajtov. Lebo naozaj ľudia neveria polícii kvôli tomu, že kvôli drobným krádežiam ich nikto ani nepríde... (Prerušenie vystúpenia časomerom.)
43. schôdza NR SR - 11.deň - A. dopoludnia
Dátum: 2025-12-09
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

122. Porušovanie pravidiel touto vládnou koalíciou je tak masívne, že už nestačí ani ovplyvňovanie jednotlivých jednotlivcov. Táto vládna koalícia, aby sa udržala pri moci, musí rušiť celé inštitúcie. Doplatil na to Úrad špeciálnej prokuratúry, NAKA a dnes na medzinárodný deň boja proti korupcii je na rade Úrad na ochranu oznamovateľov korupcie.
43. schôdza NR SR - 11.deň - A. dopoludnia
Dátum: 2025-12-09
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

56. Ďakujem pekne za slovo. Pán poslanec Sabo, ďakujem za vaše vystúpenie. Nadviažem na to, že naozaj dnes je medzinárodný deň boja proti korupcii, ktorý vládna koalícia oslavuje tým, v úvodzovkách, že ruší Úrad na ochranu oznamovateľov korupcie. Chápete tú absurdnosť? To je ako keby sme deň vzniku Slovenskej republiky oslavovali referendom o pripojení k inému štátu, napríklad k Rusku, alebo ako keby ste sviatok SNP oslavovali vítaním okupantov. To je presne takáto absurdita oslavovať deň boja proti korupcii tým, že idete rušiť Úrad na ochranu oznamovateľov korupcie. Neuveriteľné. Do minulého týždňa, inak za ostatných desať dní sa úplne, keď ste si všimli, vytratili dôvody na rušenie úradu, ktoré sú uvedené aj v dôvodovej správe, vraj posilnenie a centralizácia ochrany obetí na jednom mieste. Za desať dní to tu nespomenul z koaličných poslancov nikto, absolútne nikto. Samozrejme z toho dôvodu, že to nie je pravda, pretože tá ochrana obetí bude ešte viacej rozdrobená, popri ministerstve spravodlivosti sa tomu bude ešte venovať aj úrad. Ale tá hlavná zmena prichádza s tým, alebo došlo k tomu v súvislosti s pozmeňovákom pána Barteka, kedy úplne zrušili ochranu zamestnávateľa. To je úplne prvý odsek, ktorým táto vláda argumentuje, že potrebuje vyrovnať práva zamestnávateľov a zamestnancov. Tak svojím pozmeňovákom to úplne zrušili a pán Gašpar to dáva naspäť. Čiže selektívna hluchota voči výhradám Európskej komisie, ktorá jasne upozorňuje, že problém je nezávislosť úradu.
43. schôdza NR SR - 10.deň - B. popoludní
Dátum: 2025-12-08
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

174. Ďakujem veľmi pekne. Cieľom návrhu zákona, o ktorom rokujeme, je odstránenie šéfky úradu pani Dlugošovej a naplno sa to prejavilo minulý týždeň vo štvrtok, keď duo z HLAS-u predstavilo svoj pozmeňujúci návrh a zrušilo hlavný bod odôvodnenia a celú argumentáciu Tibora Gašpara, že cieľom návrhu zákona je posilniť práva zamestnávateľa. Tým, že pán Bartek s Eliášom to zrušili, pán Tibor Gašpar sa na štyri dni odmlčal až do dnešného dňa. No a dnešným dňom, je inak zaujímavé, že na tom pozmeňujúcom návrhu si nechal pána Barteka, ale nenechal si pána Eliáša dokonca ani medzi poslancami, ktorí sú podpísaní pod návrhom zákona, a mal si ho nechať, pretože ten by mu jasne vysvetlil, že v zmysle legislatívno-technických podmienok je duplicita v zákone zakázaná a presne o to tu ide, ako spomínal aj pán Dostál. Hovorí pán Gašpar, že ak prokurátor zistí, že oznámenie nebolo podané alebo že nebolo kvalifikované oznámenie, tak ochranu zruší. To je tu napísané už dnes v § 4 ods. 3. "Ak prokurátor zistí, že oznamovateľ neurobil kvalifikované oznámenie, písomne túto skutočnosť oznámi a uvedie dôvody neposkytnutia ochrany." Zároveň pán Gašpar hovorí, že zamestnávateľ sa konečne bude mať možnosť brániť. Tak tú možnosť má už dnes a môže sa na úrad obracať kedykoľvek s tým, aby mu úrad dal súhlas na prepustenie alebo preradenie zamestnanca. A určite by mu povedal aj to, že konanie v dobrej viere je také, kým sa nepreukáže opak. Čiže neviem, čo bolo cieľom tohto pozmeňovacieho návrhu, ale nerieši absolútne nič.
43. schôdza NR SR - 10.deň - A. dopoludnia
Dátum: 2025-12-08
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

126. Ďakujem, pán poslanec Bužo, za tvoje vystúpenie. Spomínal si aj prezidenta a naozaj pán prezident sa málokedy zvykne vyjadrovať k témam, ktoré naozaj trápia ľudí. Je tomu tak napríklad aj pri energiách napriek tomu, že všetkým ľuďom na Slovensku energie stúpnu, napriek tomu, že pomoc nie je vôbec adresná, ale fakticky celoplošná, o tejto téme mlčí. Ale ak nejaká téma až príliš škodí HLAS-u, tak vtedy sa zvykne ozvať. A nebolo tomu inak ani v tomto prípade, kedy už po sobotnom rokovaní vlády sa ozval, že nevidí dôvod na skrátené legislatívne konanie a nerozumie dôvodom, prečo má byť úrad rušený. No a mnohých nás minulý týždeň prekvapil pozmeňovák koaličných poslancov z HLAS-u pána Barteka a Eliáša, ktorý prišiel vo štvrtok. Ale málokto si asi uvedomuje alebo spája, totižto deň predtým v stredu na ústavnoprávnom výbore bola, bola znemožnená účasť alebo vystúpenie pani predsedníčky Dlugošovej a ona sa následne aj pre médiá vyjadrila, že má stretnutie s prezidentom a že to stretnutie s prezidentom má ešte v ten deň, čiže minulú stredu. A hneď na druhý deň sme tu mali prekvapujúci pozmeňovák od kolegov z HLAS-u. Takže toto vnímam ako takú snahu Petra Pellegriniho pomôcť, ale zjavne to veľmi nezabralo, pretože aj v sobotu sa vyjadril, že stále teda tomu celkom nerozumie a stále nevidí dôvod na rušenie úradu. Takže len tak ďalej. No a čo sa týka nezávislosti, tak tá nezávislosť je naozaj na vietnamský spôsob, pretože dočasný predseda tu bude minimálne dva mesiace, s najväčšou pravdepodobnosťou až do konca volebné... (Prerušenie vystúpenia časomerom.)
43. schôdza NR SR - 10.deň - A. dopoludnia
Dátum: 2025-12-08
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

106. Ďakujem, Mišo, za tvoje vystúpenie. Spomínal si, aké zákony tu treba prerokovať a nakoniec vo svojom vystúpení si spomenul ten najaktuálnejší a tým je návrh zákona o hmotnej zodpovednosti verejných funkcionárov, ktorý je tu predložený od jari tohto roka. Je predložený aj na tejto novembrovej schôdzi, pretože práve vďaka tomuto návrhu zákona by sme tu nemali žiadne voderadské slayády, respektíve by pán exminister Kmec nahradil škodu, ktorú štátu spôsobil. A to isté by platilo aj o tomto návrhu zákona o zrušení Úradu na ochranu oznamovateľov korupcie. Do troch dní po predložení by si koaliční poslanci naozaj rozmysleli, či budú podporovať návrh, vďaka ktorému budú Slovensku pozastavené financie z Plánu obnovy a radšej by sa na 120-tisícovú pokutu, ktorú dostal Matúš Šutaj Eštok, poskladali, lebo by ich to vyšlo násobne lacnejšie. A práve táto pokuta, ktorú Matúš Šutaj Eštok neplatí zo štátneho rozpočtu, ale z vlastného vrecka, bola tým, tou poslednou kvapkou a impulzom, kvôli čomu vláda zasadala v sobotu. No a takým najhlasnejším alebo jediným zástancom tohto návrhu, ktorého aj reálne som registroval, že sa k tomu vyjadroval, bol Tibor Gašpar. A ako vidíte aj na tabuli, je to jediný rečník, ktorý sa nechal prepadnúť a vlastne od štvrtku sa v pléne ani neukázal. S výnimkou piatkového extempore popoludňajšieho ste ho v pléne nevideli, pretože duo z HLAS-u - Eliáš, Bartek - mu vygumovalo argumentáciu a vlastne aj Tibor Gašpar od štvrtku rozmýšľa, čo je ten hlavný dôvod. No a najnovšie to je teda prianie jeho voličov, evidentne páchateľov korupcie.
43. schôdza NR SR - 10.deň - A. dopoludnia
Dátum: 2025-12-08
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

54. Ďakujem ti, Gábor, veľmi pekne za tvoje vystúpenie a som veľmi rád, že si spomenul aj prípad pani z právnickej fakulty. Priznám sa, o tomto prípade som nevedel, ale naozaj je to jeden hnus, ak človek, ktorý sa chodil vysmievať oznamovateľke protispoločenskej činnosti, tu teraz ide chrániť tento hanebný návrh zrušenia úradu. Ale čo sa môžeme čudovať, keď internetový troll cestuje po svete, aby chránil práva pilotov Formuly 1 voči kyberšikane alebo keď tu pytliak chráni národné parky. Máme desiaty rokovací deň, zajtra bude jedenásty rokovací deň. K zajtrajšiemu dňu budú schválené štyri zákony. Po desiatich dňoch rokovania štyri schválené zákony, z toho dva sú len technické predpisy, to je vizitka tejto vlády. Pred mesiacom usekli schôdzu, kde bolo ešte asi 60 neprerokovaných bodov. Po mesiaci voľna máme schválené štyri návrhy zákona a tento týždeň by sme mali podľa harmonogramu schôdzu aj ukončiť. Naozaj obdivuhodný výkon tejto koalície. A spomínal si aj dekana Burdu. Je to obrovská hanba. Pred dvoma rokmi, keď obhajoval novelu trestných kódexov, zjavne sa z toho rozdýchal, ale tentokrát klesol ešte hlbšie, pretože za svoje názory ešte musí platiť a necháva si ich zverejňovať v bulvárnych denníkoch, pretože naozaj kdejaký zdrap papiera by bol príliš dobrý pre to, čo tam pán dekan, pán dekan Burda napísal a podotýkam, to, čo tam písal, sú už neaktuálne veci, lebo od štvrtka už ani polovica argumentov, ktorými tam disponuje ne... (Prerušenie vystúpenia časomerom.)
43. schôdza NR SR - 9.deň - A. dopoludnia
Dátum: 2025-12-05
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

156. Ďakujem veľmi pekne. Pán poslanec Vančo, správne si upozornil, že menia zloženie komisie, aby to mali definitívne pevne v rukách, ale ani, teda od začiatku do konca, ale ani to im nestačí, pretože pri riadnom postupe, hoci v rukách koalície by sa verejnosť a médiá dozvedeli, kto sú plánovaní kandidáti na post šéfa Úradu na ochranu oznamovateľov. Verejnosť a médiá by spravili, samozrejme, násobne lepšiu činnosť pri preverovaní týchto kandidátov, aké je ich pozadie, aké sú ich vyjadrenia a postoje a tú voľbu by mohli zmariť. A vidíme, akým spôsobom vládna koalícia pristupuje k iným voľbám. Najnovšie nie je schopná vymeniť si ani len predsedu eurovýboru. To, čo predviedol pán Burda, to je naozaj žalostné, je to tragické a píli si konár sám pod sebou. Už raz spravil špinavú robotu pre túto koalíciu pred dvoma rokmi, keď ako jediný z akademikov obhajoval zrušenie špeciálnej prokuratúry. Zjavne sa z toho vydýchal a je späť vo forme, ale vráti sa mu to, lebo len upozorňuje na to, že on je takisto ako nominant politickej strany na čele vraj, na papieri, nezávislej štátnej volebnej komisie. Takže len sa mu to vráti. A to, čo tu povedal aj pán poslanec Krúpa, že Tibor Gašpar nesúhlasí s pozmeňovacím návrhom Barteka a Eliáša, tak to ma absolútne neprekvapuje, lebo od začiatku hovorím, že títo dvaja páni, jeden z nich, ani mnohí neviete, že je poslancom, tak oni si dovolia vygumovať argumenty, ktoré dva týždne piluje Tibor Gašpar? No tak to ste na omyle, Tibor Gašpar sa takýmito poslancami nenechá zastrašiť.
43. schôdza NR SR - 9.deň - A. dopoludnia
Dátum: 2025-12-05
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

114. Ďakujem pekne. Pán Hargaš, som veľmi rád, že ste spomenuli aj pána Burdu, renomovaného to akademika, dekana právnickej fakulty a jediného straníckeho predsedu štátnej volebnej komisie, aký tam kedy bol. Bol som donedávna takisto členom štátnej volebnej komisie, takže viem, o čom hovorím. Na východe sa zvykne hovoriť, že pivo bez pálenky, vyrucené peňeži. A presne rovnako vyrucené peňeži sú aj peniaze za tento piár článok. Už v prvom odseku je uvedený dôvod, prečo je tento piár článok nepublikovateľný v akomkoľvek právnickom časopise. Budem citovať: „Osobne som presvedčený, že Úrad na ochranu oznamovateľov postupoval nezákonne v prípade poskytovania ochrany obvineným policajtom známym pod zľudoveným názvom čurillovci." Tak pre poriadok ochranu, o ochrane nerozhoduje úrad, ale prokuratúra. A úrad o čurillovcoch ani nerozhodoval, pretože Matúš Šutaj Eštok sa ich na názor ani nepýtal a hrdinsky ich vyhodil bez toho, aby si pýtal súhlas. A pre doplnenie postoj úradu potvrdil aj súd. Tento piár článok je zároveň neaktuálny, on totiž vyšiel včera o sedemnástej, lebo práve duo Bartek – Eliáš tým, že zrušili možnosť, aby ochrana bola možná, bolo možné poskytnúť len v súvislosti so zamestnávateľom, tak vlastne všetky tie argumenty, ktoré tu pán dekan uvádza, vlastne naozaj rozbíja napadrť, tak ako rozbil argumentáciu Tibora Gašpara, tak tento pozmeňovák rozbije argumentáciu aj dekana Burdu.